KYK: Botswana trek kruisies | Netwerk24
KYK: Baabaas span Best se 'skopvoet' in
Dis nie 'n heeltemal ongewone gesig om 'n voorspeler in rugby te sien aanlê pale toe nie, maar die voormalige Ierse haker Rory Best het Woensdag vir die Barbarians soos die trotsste mens op aarde gelyk toe hy twee punte met die voet bygevoeg het.
Comair het noodplan ingeval SAL-staking uitbrei
Comair, wat British Airways en Kulula bedryf, sê hy het 'n gebeurlikheidsplan indien sy personeel aan die verwoestende staking by die Suid-Afrikaanse Lugdiens (SAL) gaan begin deelneem.
Konsep van 'wag' verbeeld in unieke dansproduksie
Die kontemporêre dansproduksie Wag | Waiting keer ná 'n suksesvolle debuut in Julie op 27 November weer terug na die Baxter-teater in Kaapstad.
23 Oktober 2019 07:56
Botswana se regerende Botswana Democratic Party (BDP) sal Woensdag sy asem ophou wanneer kiesers hul kruisies by die stembus gaan trek, in wat wyd gesien word as een van die ernstigste uitdagings tot dié party se politieke bewind in meer as vyf dekades.
Botswana, die voorspoedigste en stabielste demokrasie in suidelike Afrika, handhaaf sedert onafhanklikheid van Brittanje in 1966 'n groeikoers van 8%, maar steun hewig op sy handel in diamante hiervoor.
Duma Boko, leier van die opposisie Umbrella for Democratic Change, hoop egter om met die steun van voormalige president Ian Khama die huidige president Mokgweetsi Masisi van die BDP uit die kussings te lug.
"Ons bly vasberade en vol selfvertroue dat ons hierdie verkiesing gaan wen," het Boko die week aan verslaggewers gesê.
Hy het egter gemaan dat die opposisie slegs die uitslae sal aanvaar indien die verkiesing "geloofwaardig" is.
Masisi steun op sy teenkorrupsierekord en verminderde burokrasie vir klein ondernemings, terwyl Khama homself by Boko geskaar het nadat hy en die president 'n uitval gehad het. Khama is die seun van Seretse Khama, Botswana se eerste president.
Botswana het 'n bevolking van 2,2 miljoen mense, waaruit 924 000 geregistreerde kiesers vir 57 lede van die Nasionale Vergadering en 490 verteenwoordigers op plaaslike regeringsvlak sal stem. Die party wat wen se kandidaat word daarna as president ingehuldig. – Reuters
Mokgweetsi Masisi, president van Botswana en leier van die Botswana Democratic Party (BDP), kom Dinsdag op 'n politieke byeenkoms aan in die Thamaga-nedersetting, 40 km wes van die hoofstad, Gaborone, Foto: Reuters